เป็นประจำเดือน ตื่นขึ้นมารู้สึกเวียนหัวจะล้ม ทำอะไรไม่ค่อยได้เลยค่ะเวียนหัวตลอด พึ่งเวียนหัวเป็นครั้งแรกปกติไม่เคยเป็น เกิดจากอะไรคะ
สวัสดีค่ะ อาการเวียนหัว เหมือนจะเป็นลมล้มลงไปนั้น อาจจะมีสาเหตุมาจากความดันต่ำลงชั่วคราวจากการเปลี่ยนท่าไวๆ น้ำตาลในเลือดต่ำ ซีดจากการเสียเลือดหรือเม็ดเลือดแดงมีจำนวนน้ยอกว่าปกติ น้ำในหูไม่เท่ากัน หรือมีโรคหัวใจเต้นผิดจังหวะ ทำให้มีอาการหวิว วูบ หน้ามืดเป็นบางขณะได้หากเป็นคนมีประจำเดือนมามากเกิน 7 วัน แล้วมีอาการเวียนหัวคล้ายจะเป็นลม อาจนึกถึงว่ามีภาวะประจำเดือนมามากเกินไป ทำให้เสียเลือดมาก จนมีอาการของภาวะซีด ควรจะรีบไปพบแพทย์เพื่อตรวจเพิ่มเติมเบื้องต้นดื่มน้ำมากๆ พักผ่อนให้เพียงพอ หากมีอาการให้รีบนั่งพักทันที อยู่ในที่ที่อากาศถ่ายเทสะดวก